CELEX: 32007R1424
Language: mt
Date: 2007-12-04 00:00:00
Title: Regolament tal-Kummissjoni (KE) Nru 1424/2007 ta’ l- 4 ta’ Diċembru 2007 li jemenda r-Regolament (KE) Nru 2304/2002 li jimplimenta d-Deċiżjoni tal-Kunsill 2001/822/KE dwar l-assoċjazzjoni ta’ pajjiżi u territorji ta’ barra mal-Komunità Ewropea u li jalloka l-ammonti indikattivi taħt l-għaxar Fond Ewropew għall-Iżvilupp

5.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 317/38
            
         REGOLAMENT TAL-KUMMISSJONI (KE) Nru 1424/2007
   ta’ l-4 ta’ Diċembru 2007
   li jemenda r-Regolament (KE) Nru 2304/2002 li jimplimenta d-Deċiżjoni tal-Kunsill 2001/822/KE dwar l-assoċjazzjoni ta’ pajjiżi u territorji ta’ barra mal-Komunità Ewropea u li jalloka l-ammonti indikattivi taħt l-għaxar Fond Ewropew għall-Iżvilupp
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 2001/822/KE dwar l-assoċjazzjoni tal-pajjiżi u t-territorji lil hinn mill-baħar mal-Komunità Ewropea (Deċiżjoni dwar Assoċjazzjoni lil hinn mill-baħar) (1), u b’mod partikolari l-Artikolu 23 tagħha,
   Wara li kkunsidrat ir-Regolament tal-Kummissjoni (KE) Nru 2304/2002 ta’ l-20 ta’ Diċembru 2002 li jimplimenta d-Deċiżjoni tal-Kunsill 2001/822/KE tas-27 ta’ Novembru 2001 fuq l-assoċjazzjoni ta’ pajjiżi u territorji ta’ barra mal-Komunità’ Ewropea (Id-Deċiżjoni dwar l-Assoċjazzjoni ta’ Barra) (2),
   Wara li kkunsidrat il-Ftehim Intern bejn ir-Rappreżentanti tal-Gvernijiet ta’ l-Istati Membri li ltaqgħu fi ħdan il-Kunsill dwar il-finanzjament ta’ għajnuna Komunitarja taħt il-qafas multiannwali għall-perjodu 2008-2013 skond il-Ftehim ta’ Sħubija ACP-KE u l-allokazzjoni ta’ assistenza finanzjarja għall-Pajjiżi u t-Territorji ta’ Barra li għaliha hi applikabbli r-Raba’ Parti tat-Trattat tal-KE (3) (minn hawn ’il quddiem imsejjaħ “Ftehim Intern li jistabbilixxi l-għaxar EDF”),
   Wara li kkunsidrat ir-Regolament Finanzjarju applikabbli għall-għaxar EDF (4),
   Billi:
   
               (1)
            
            
               Id-dispożizzjonijiet tar-Regolament (KE) Nru 2304/2002 adottat skond l-Artikolu 23 tad-Deċiżjoni ta’ Assoċjazzjoni Barranija għandhom jiġu aġġornati skond l-emendi li saru f’dik id-Deċiżjoni, fid-dawl ta’ l-għaxar Fond Ewropew ta’ l-Iżvilupp li għadu kif ġie stabbilit (minn hawn ’il quddiem imsejjaħ l-“għaxar EDF”). Huma għandhom ukoll jiġu aġġornati mar-revizjoni ta’ l-Artikoli li jikkorrispondu fl-Anness IV tal-Ftehim ta’ Sħubija bejn il-Grupp ta’ l-Istati Afrikani, tal-Karibew u tal-Paċifiku, min-naħa l-waħda u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (5) (il-Ftehim ta’ Sħubija ACP-KE).
            
         
               (2)
            
            
               Meta jitqiesu l-bżonnijiet, il-kapaċitajiet u r-restrizzjonijiet speċifiċi tal-pajjiżi u t-territorji ta’ barra (minn hawn ’il quddiem imsejħa “OCTs”), l-assistenza finanzjarja ta’ l-għaxar EDF lill-OCTs għandha tingħata bħala sostenn tal-baġit, sakemm l-amministrazzjoni ta’ l-OCT tan-nefqa pubblika tippreżenta biżżejjed trasparenza, responsabbiltà u effikaċja. Barra dan, il-proċeduri ta’ l-akkwist pubbliku ta’ l-OCTs għandhom ikunu konformi ma’ l-istandards tar-Regolament Finanzjarju ta’ l-għaxar EDF fir-rigward ta’ trasparenza u għemil bil-miftuħ. Fuq il-bażi ta’ l-esperjenza miksuba taħt id-disa’ EDF, l-assistenza finanzjarja taħt l-għaxar EDF għandha tingħata bħala appoġġ għal proġetti jew programmi f’ċirkostanzi eċċezzjonali biss, jiġifieri meta l-kundizzjonijiet għas-sostenn tal-baġit ma jintlaħqux.
            
         
               (3)
            
            
               Bħala kundizzjoni għall-adozzjoni tagħhom, għandu jiġi verifikat li d-Dokumenti Waħdiena ta’ l-Ipprogrammar (SPDs) ikun fihom l-elementi kollha meħtieġa biex il-Kummissjoni tieħu d-deċiżjoni finanzjarja msemmija fl-Artikolu 20(4) tad-Deċiżjoni dwar l-Assoċjazzjoni Barranija.
            
         
               (4)
            
            
               Skond l-Artikolu 3(1) ta’ l-Anness II Aa tad-Deċiżjoni dwar l-Assoċjazzjoni Barranija, l-SPDs għandhom, meta jkun xieraq, jagħtu attenzjoni partikolari lill-azzjonijiet immirati għat-tisħiħ tal-ħiliet ta’ governanza u dawk istituzzjonali ta’ l-OCTs benefiċjarji u, fejn ikun rilevanti, għall-iskeda probabbli ta’ l-azzjonijiet maħsuba, inkluż fl-oqsma finanzjarji, fiskali u ġudizzjarji.
            
         
               (5)
            
            
               Għandu jsir provvediment għall-ipprogrammar ta’ l-allokazzjoni taħt l-għaxar EDF biex tagħti appoġġ lill-kooperazzjoni u l-integrazzjoni reġjonali, bl-għan li tissaħħaħ il-kapaċità ta’ l-OCTs li jegħlbu l-isfidi li qed iħabbtu wiċċhom magħhom bħala mikroekonomiji ta’ gżejjer żgħar, per eżempju permezz ta’ inizjattivi ta’ preparazzjoni u mitigazzjoni għal diżastri reġjonali. F’dan ir-rigward, għandha tiġi żgurata l-koordinazzjoni b’mod partikolari bejn l-appoġġ għall-kooperazzjoni u l-integrazzjoni reġjonali u l-appoġġ fil-livell territorjali. Għandha tingħata attenzjoni speċjali wkoll lill-kooperazzjoni bejn l-OCTs, l-Istati ta’ l-ACP u, f’koordinazzjoni ma’ strumenti finanzjarji oħra tal-Komunità, lir-reġjuni l-aktar imbegħda msemmija fl-Artikolu 299(2) tat-Trattat.
            
         
               (6)
            
            
               L-ammonti indikattivi allokati lill-OCTs benefiċjarji taħt l-għaxar EDF għandhom jiġu determinati skond l-Artikolu 3(5) ta’ l-Anness II Aa tad-Deċiżjoni ta’ Assoċjazzjoni Barranija.
            
         
               (7)
            
            
               Il-miżuri stipulati f’dan ir-Regolament kienu soġġetti għal konsultazzjoni ma’ l-OCTs.
            
         
               (8)
            
            
               Il-miżuri stipulati f’dan ir-Regolament huma skond l-opinjoni tal-Kumitat EDF-OCT stabbilit bl-Artikolu 24 tad-Deċiżjoni ta’ Assoċjazzjoni Barranija,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 2304/2002 huwa emendat kif ġej:
   
               (1)
            
            
               L-Artikolu 1 huwa sostitwit b’dan li ġej:
               “Artikolu 1
               Il-materja tas-suġġett
               Dan ir-Regolament jistabbilixxi l-proċeduri għall-ipprogrammar, l-implimentazzjoni u l-kontroll ta’ l-assistenza finanzjarja Komunitarja lill-pajjiżi u territorji ta’ barra (OCTs) amministrata mill-Kummissjoni taħt l-Għaxar Fond Ewropew għall-Iżvilupp (EDF), skond id-dispożizzjonijiet tad-Deċiżjoni ta’ Assoċjazzjoni Barranija u r-Regolament Finanzjarju applikabbli għall-għaxar EDF.”
            
         
               (2)
            
            
               L-Artikolu 3 huwa sostitwit b’dan li ġej:
               “Artikolu 3
               L-ipprogrammar territorjali
               Operazzjonijiet finanzjati minn għajnuna li ma titħallasx lura taħt l-għaxar EDF fil-qafas tad-Deċiżjoni ta’ Assoċjazzjoni Barranija għandhom jiġu pprogrammati mill-aktar fis possibbli wara d-dħul fis-seħħ tal-Ftehim Intern li jistabbilixxi l-għaxar EDF permezz ta’ l-adozzjoni ta’ SPD skond il-mudell fl-Anness ta’ dan ir-Regolament.”
            
         
               (3)
            
            
               L-Artikolu 4 huwa sostitwit b’dan li ġej:
               “Artikolu 4
               Il-preparazzjoni ta’ l-SPD
               1.   L-awtoritajiet kompetenti ta’ l-OCT għandhom jippreparaw proposta għall-SPD wara konsultazzjonijiet ma’ l-aktar firxa wiesgħa possibbli ta’ persuni interessati fil-proċess ta’ l-iżvilupp, u għandhom jimxu fuq l-esperjenzi miksuba u l-aħjar prattiki.
               Kull proposta għal SPD għandha tiġi adattata għall-ħtiġijiet u għaċ-ċirkostanzi speċifiċi ta’ kull OCT. Hi għandha tidentifika indikaturi orjentati lejn ir-riżultati biex jiġu sorveljati u tippromwovi l-approprjazzjoni lokali ta’ programmi ta’ kooperazzjoni.
               2.   Il-proposta għall-SPD għandha tkun is-suġġett ta’ skambju ta’ opinjonijiet bejn l-OCT u l-Istat Membru kkonċernat u l-Kummissjoni, permezz tad-Delegazzjoni rilevanti, jekk ikun applikabbli.
               L-OCT għandha tipprovdi l-informazzjoni kollha neċessarja, inklużi r-riżultati ta’ kwalunkwe studji ta’ vijabilità, biex tagħmel l-evalwazzjoni ta’ l-abbozz ta’ l-SPD mill-Kummissjoni effettiva kemm jista’ jkun.
               3.   L-allokazzjoni finanzjarja ta’ l-għaxar EDF għandha fil-prinċipju tingħata bħala sostenn tal-baġit, ħlief f’ċirkostanzi eċċezzjonali li jiġu ġustifikati kif jixraq.
               Meta l-kundizzjonijiet għas-sostenn tal-baġit ma jintlaħqux, l-SPD għandha tipprovdi għal miżuri li joħolqu l-kundizzjonijiet għas-sostenn tal-baġit.
               Kwalunkwe diverġenza bejn l-analiżi ta’ l-OCT stess u dik tal-Komunità għandha tiġi nnotata.”
            
         
               (4)
            
            
               L-Artikolu 5 huwa sostitwit b’dan li ġej:
               “Artikolu 5
               L-evalwazzjoni ta’ l-SPD mill-Kummissjoni
               Il-Kummissjoni għandha tevalwa l-proposta għall-SPD biex tistabbilixxi jekk ikunx fiha l-elementi kollha meħtieġa u jekk tkunx konsistenti ma’ l-għanijiet tad-Deċiżjoni ta’ Assoċjazzjoni Barranija, ta’ dan ir-Regolament u tal-politika rilevanti tal-Komunità.
               Il-Kummissjoni għandha tevalwa wkoll il-proposta għall-SPD biex tistabbilixxi jekk ikunx fiha l-elementi kollha meħtieġa biex il-Kummissjoni tieħu d-deċiżjoni finanzjarja msemmija fl-Artikolu 20(4) tad-Deċiżjoni ta’ Assoċjazzjoni Barranija.
               Hi għandha tinforma lill-Bank Ewropew ta’ l-Investiment dwar l-abbozz li tkun irċeviet.
               Bla preġudizzju għall-Artikolu 4(3), il-Kummissjoni għandha tiddeċiedi jekk l-assistenza finanzjarja ta’ l-għaxar EDF għandhiex tingħata bħala sostenn tal-baġit, soġġetta għal evalwazzjoni preliminari tat-trasparenza, responsabbiltà u effikaċja ta’ l-amministrazzjoni tan-nefqa pubblika u ta’ għemil bil-miftuħ u trasparenza fl-akkwist pubbliku skond l-istandards stabbiliti fir-Regolament Finanzjarju applikabbli għall-għaxar EDF, jew jekk għandhiex tingħata bħala appoġġ għal programmi jew proġetti.”
            
         
               (5)
            
            
               L-Artikolu 6 huwa sostitwit b’dan li ġej:
               “Artikolu 6
               Il-programmi reġjonali
               1.   L-Artikoli 3 sa 5 għandhom japplikaw mutatis mutandis għas-sostenn finanzjarju għall-kooperazzjoni u l-integrazzjoni reġjonali taħt l-Artikolu 3(2) ta’ l-Anness II Aa tad-Deċiżjoni ta’ Assoċjazzjoni Barranija.
               Fl-evalwazzjoni tagħha tal-proposti, il-Kummissjoni għandha tqis b’mod partikolari l-impatt mistenni fuq l-integrazzjoni ta’ l-OCT benefiċjarju fir-reġjun li jifforma parti minnu.
               Sa fejn ikun possibbli, għandha tiġi żgurata l-koordinazzjoni ma’ programmi fil-livell territorjali u ma’ azzjonijiet li jinvolvu pajjiżi ta’ l-ACP u/jew ir-reġjuni l-aktar imbegħda msemmija fl-Artikolu 299(2) tat-Trattat. Dan jista’ jinvolvi l-identifikazzjoni tal-prijoritajiet u tar-riżorsi speċifiċi għall-iskop li tissaħħaħ il-kooperazzjoni mal-pajjiżi ta’ l-ACP u/jew ir-reġjuni l-aktar imbegħda, u l-modalitajiet biex tiġi identifikata u kkoordinata l-għażla ta’ azzjonijiet ta’ interess komuni.
               Ir-rabta tan-nefqa għandha tkun preċeduta minn deċiżjoni finanzjarja tal-Kummissjoni li tkopri s-sostenn għal proġetti u programmi.
               2.   Sabiex tinkiseb skala adegwata u biex tiżdied l-effiċjenza, fondi reġjonali u territorjali jistgħu jiġu mħallta biex jiġu ffinanzjati programmi reġjonali b’komponent territorjali distint.
               3.   L-Artikoli 8 u 16 sa 30 japplikaw mutatis mutandis għall-programmi reġjonali.”
            
         
               (6)
            
            
               L-Artikolu 7 huwa sostitwit b’dan li ġej:
               “L-Artikolu 7
               L-użu tar-riżerva
               1.   Il-Kummissjoni għandha talloka riżorsi mir-riżerva B għall-għanijiet imsemmija fl-Artikolu 3(4)(b) ta’ l-Anness II Aa tad-Deċiżjoni ta’ Assoċjazzjoni Barranija fuq il-bażi tar-reviżjoni ta’ nofs it-terminu msemmija fl-Artikolu 22 ta’ dan ir-Regolament. Il-Kummissjoni għandha taġġusta skond kif meħtieġ l-ammonti indikattivi diġa allokati u tinforma lill-OCTs u lill-Istati Membri bid-deċiżjoni tagħha dwar l-allokazzjonijiet il-ġodda.
               2.   Għall-finijiet ta’ rbit tar-riżorsi kontemplat fl-Artikolu 28 u fl-Anness II D tad-Deċiżjoni ta’ Assoċjazzjoni Barranija, kwalunkwe OCT li jikkonsidra lilu nnfisu bħala eliġibbli għas-sostenn kontemplat hemmhekk għandu jagħmel talba kompleta fuq il-formoli provduti mill-Kummissjoni u jinkludi l-informazzjoni kollha meħtieġa biex din tiġi evalwata.
               It-talba għandha tintbagħat lill-Kummissjoni mhux aktar tard mill-aħħar tas-sena li tiġi wara s-sena li għaliha s-sostenn addizzjonali jkun meħtieġ.
               Il-Kummissjoni għandha tinforma lill-OCT fl-iqsar żmien possibbli bid-deċiżjoni tagħha.”
            
         
               (7)
            
            
               L-Artikolu 8 huwa sostitwit b’dan li ġej:
               “Artikolu 8
               L-Impenji
               1.   In-nefqa fuq l-għajnuna finanzjarja għall-OCTs għandha tintrabat mill-Kummissjoni skond ir-Regolament Finanzjarju applikabbli għall-għaxar EDF.
               2.   Fl-ambitu ta’ l-SPD, ir-rabta tan-nefqa għandha tkun preċeduta minn deċiżjoni finanzjarja tal-Kummissjoni li fil-prinċipju tkopri s-sostenn tal-baġit, ħlief f’ċirkostanzi eċċezzjonali u li jiġu ġustifikati kif jixraq.
               3.   Barra mill-ambitu ta’ l-SPD, in-nefqa taħt ir-riżerva B mhux allokata li titwarrab skond l-Artikolu 3(4) ta’ l-Anness II Aa tad-Deċiżjoni ta’ Assoċjazzjoni Barranija għandha tintrabat mill-Kummissjoni u tkun implimentata skond ir-Regolament Finanzjarju applikabbli għall-għaxar EDF.”
            
         
               (8)
            
            
               L-Artikolu 9 huwa sostitwit b’dan li ġej:
               “Artikolu 9
               L-aġenti li jħallsu
               L-istituzzjonijiet finanzjarji fl-OCT li magħhom il-Kummissjoni tiftaħ kontijiet skond ir-Regolament Finanzjarju applikabbli għall-għaxar EDF għall-iskopijiet ta’ implimentazzjoni tal-kooperazzjoni ma’ l-OCT għandhom jeżerċitaw il-funzjonijiet ta’ ‘Aġenti li Jħallsu’.
               Għandhom jitħallsu l-interessi fuq fondi depożitati ma’ l-Aġenti li Jħallsu fil-Komunità.
               L-Aġenti li Jħallsu m’għandhom jircievu l-ebda kumpens għas-servizzi tagħhom u l-ebda interessi m’għandhom jitħallsu fuq il-fondi depożitati.”
            
         
               (9)
            
            
               L-Artikolu 10 huwa sostitwit b’dan li ġej:
               “Artikolu 10
               Regolamenti ġenerali għall-kuntratti
               1.   Il-proċeduri li jirregolaw l-għotja ta’ kuntratti għandhom jiġu indikati fil-ftehimiet finanzjarji.
               2.   Meta l-għajnuna finanzjarja tingħata permezz ta’ sostenn tal-baġit, il-proċeduri għall-akkwist pubbliku ta’ l-OCT in kwistjoni għandhom japplikaw.
               3.   Fil-każijiet l-oħra kollha, l-għoti tal-kuntratt għandu jimxi fuq id-dispożizzjonijiet applikabbli tar-Regolament Finanzjarju applikabbli għall-għaxar EDF.”
            
         
               (10)
            
            
               L-Artikolu 13 huwa sostitwit b’dan li ġej:
               “Artikolu 13
               Id-delegazzjonijiet
               1.   Meta l-Kummissjoni tkun rappreżentata minn Delegazzjoni taħt l-awtorità ta’ Kap tad-Delegazzjoni, hi għandha tinforma b’dan lill-OCT ikkonċernat. F’każijiet bħal dawn, id-dispożizzjonijiet tar-Regolament Finanzjarju applikabbli għall-għaxar EDF li jikkonċernaw l-uffiċjali awtorizzati u l-uffiċjali tal-kontijiet permezz ta’ subdelegazzjoni, għandhom japplikaw.
               2.   Il-Kap tad-Delegazzjoni għandu jkun il-kuntatt prinċipali għall-atturi ta’ kooperazzjoni differenti fl-OCT ikkonċernat. Hu għandu jikkoopera u jaħdem fil-qrib ma’ l-Uffiċjal Territorjali Awtorizzat.
               3.   Il-Kap tad-Delegazzjoni għandu jkollu l-istruzzjonijiet u l-poteri delegati meħtieġa biex jiffaċilita u jħaffef l-operazzjonijiet kollha taħt dan ir-Regolament.
               4.   Fuq bażi regolari, il-Kap tad-Delegazzjoni għandu jinforma lill-awtoritajiet ta’ l-OCT dwar l-attivitajiet tal-Komunità li jistgħu jikkonċernaw direttament il-kooperazzjoni bejn il-Komunità u l-OCT ikkonċernata.”
            
         
               (11)
            
            
               L-Artikolu 14 huwa sostitwit b’dan li ġej:
               “Artikolu 14
               L-Uffiċjal Territorjali Awtorizzat
               1.   Il-Gvern ta’ kull OCT għandu jaħtar Uffiċjal Territorjali Awtorizzat biex jirrapreżentah fl-operazzjonijiet kollha finanzjati mir-riżorsi ta’ l-EDF amministrati mill-Kummissjoni u mill-Bank. L-Uffiċjal Territorjali Awtorizzat għandu jaħtar deputat Uffiċjal Territorjali Awtorizzat, wieħed jew aktar, biex jissostitwuh meta ma jkunx jista’ jwettaq id-doveri tiegħu u għandu jinforma lill-Kummissjoni b’din il-ħatra. Kull fejn jiġu sodisfatti l-kundizzjonijiet dwar il-ħiliet istituzzjonali u t-tmexxija finanzjarja xierqa, l-Uffiċjal Territorjali Awtorizzat jista’ jiddelega l-funzjonijiet tiegħu għall-implimentazzjoni tal-programmi u tal-proġetti kkonċernati lill-korp responsabbli fi ħdan l-amministrazzjoni ta’ l-OCT. L-Uffiċjal Territorjali Awtorizzat għandu jinforma lill-Kummissjoni b’kull delega bħal din.
               Meta l-Kummissjoni ssir taf bi problemi fit-twettiq ta’ proċeduri relatati ma’ l-amministrazzjoni ta’ riżorsi ta’ l-EDF, għandha, flimkien ma’ l-Uffiċjal Territorjali Awtorizzat, tagħmel il-kuntatti kollha meħtieġa biex tirrimedja s-sitwazzjoni u tieħu l-passi kollha li jkunu xierqa.
               L-Uffiċjal Territorjali Awtorizzat għandu jieħu r-responsabbiltà finanzjarja għall-kompiti eżekuttivi fdati f’idejh biss.
               Meta riżorsi ta’ l-EDF jiġu amministrati b’mod deċentralizzat u bla ħsara għal kwalunkwe poteri addizzjonali li jistgħu jingħataw mill-Kummissjoni, l-Uffiċjal Territorjali Awtorizzat għandu:
               
                           (a)
                        
                        
                           jkun responsabbli għall-koordinazzjoni, l-ipprogrammar, il-monitoraġġ regolari u r-reviżjonijiet annwali, ta’ nofs it-terminu u ta’ l-aħħar tat-terminu, ta’ l-implimentazzjoni tal-kooperazzjoni, u, jekk ikun applikabbli, għall-koordinazzjoni mad-donaturi;
                        
                     
                           (b)
                        
                        
                           f’kooperazzjoni mill-qrib mal-Kummissjoni, jkun responsabbli għall-preparazzjoni, l-preżentazzjoni u l-evalwazzjoni ta’ programmi u proġetti;
                        
                     
                           (ċ)
                        
                        
                           jipprepara dokumenti ta’ sejħiet għall-offerti u, fejn ikun xieraq, id-dokumenti ta’ sejħiet għal proposti;
                        
                     
                           (d)
                        
                        
                           jippreżenta dokumenti ta’ sejħiet għall-offerti u, fejn ikun xieraq, dokumenti ta’ sejħiet għal proposti, lill-Kummissjoni għall-approvazzjoni qabel jibgħat sejħiet għall-offerti u, fejn ikun xieraq, sejħiet għal proposti;
                        
                     
                           (e)
                        
                        
                           f’kooperazzjoni mill-qrib mal-Kummissjoni, joħroġ sejħiet għall-offerti u, fejn ikun xieraq, sejħiet għal proposti;
                        
                     
                           (f)
                        
                        
                           jirċievi offerti u, jekk ikun applikabbli, proposti, u jibgħat kopji ta’ l-offerti lill-Kummissjoni; jippresiedi fuq il-ftuħ ta’ l-offerti u jiddeċiedi skond ir-riżultati ta’ l-eżami tagħhom qabel jgħaddi ż-żmien tal-validità ta’ l-offerti, waqt li jqis iż-żmien meħtieġ għall-approvazzjoni tal-kuntratti;
                        
                     
                           (ġ)
                        
                        
                           jistieden lill-Kummissjoni għall-ftuħ ta’ l-offerti u, jekk ikun applikabbli, tal-proposti u jinnotifika lill-Kummissjoni bir-riżultati ta’ l-eżami ta’ l-offerti u l-proposti, għall-approvazzjoni tal-proposti għall-għoti ta’ kuntratti u għotjiet;
                        
                     
                           (h)
                        
                        
                           jippreżenta kuntratti u stimi ta’ programmi u kwalunkwe addenda għall-istess lill-Kummissjoni għall-approvazzjoni;
                        
                     
                           (i)
                        
                        
                           jiffirma l-kuntratti u addenda għall-istess approvati mill-Kummissjoni;
                        
                     
                           (j)
                        
                        
                           japprova u jawtorizza infiq fil-limiti tal-fondi assenjati lilu; u
                        
                     
                           (k)
                        
                        
                           waqt l-operazzjonijiet ta’ eżekuzzjoni, jagħmel kwalunkwe arranġament ta’ adattament meħtieġ biex jiżgura l-eżekuzzjoni xierqa ta’ programmi jew proġetti approvati mill-aspett ekonomiku u tekniku.
                        
                     2.   L-Uffiċjal Territorjali Awtorizzat għandu, waqt l-eżekuzzjoni ta’ l-operazzjonijiet u bla ħsara għar-rekwiżit li jinforma lill-Kummissjoni, jiddeċiedi dwar:
               
                           (a)
                        
                        
                           aġġustamenti u alterazzjonijiet tekniċi fi programmi u proġetti fi kwistjonijiet ta’ dettal sakemm ma jaffettwawx is-soluzzjoni teknika adottata u jibqgħu fil-limiti tar-riżerva għal aġġustamenti kontemplati fil-ftehim finanzjarju;
                        
                     
                           (b)
                        
                        
                           tibdil ta’ sit għal proġetti ta’ unitajiet multipli fejn ikun ġustifikat għal raġunijiet tekniċi, ekonomiċi jew soċjali;
                        
                     
                           (ċ)
                        
                        
                           l-impożizzjoni jew il-maħfra ta’ penali għad-dewmien;
                        
                     
                           (d)
                        
                        
                           atti li jeħilsu lil min jagħti garanzija;
                        
                     
                           (e)
                        
                        
                           ix-xiri ta’ oġġetti, ta’ kwalunkwe oriġini, mis-suq lokali;
                        
                     
                           (f)
                        
                        
                           l-użu ta’ apparat u makkinarju tal-kostruzzjoni li ma joriġinax fl-OCTs, fl-Istati Membri jew fl-Istati ta’ l-ACP sakemm ma jkunx hemm produzzjoni ta’ apparat u makkinarju komparabbli fl-OCTs, fl-Istati Membri jew fl-Istati ta’ l-ACP;
                        
                     
                           (ġ)
                        
                        
                           subkontrattazzjoni;
                        
                     
                           (h)
                        
                        
                           l-approvazzjoni finali, sakemm il-Kummissjoni tkun preżenti waqt l-approvazzjoni proviżorja, tiffirma l-minuti relativi u, fejn ikun xieraq, tkun preżenti waqt l-approvazzjoni finali, b’mod partikolari meta n-natura tar-riżervi reġistrati waqt l-approvazzjoni proviżorja titlob xogħol kbir addizzjonali; u
                        
                     
                           (i)
                        
                        
                           l-impjieg ta’ konsulenti u esperti oħra ta’ assistenza teknika.
                        
                     3.   Barra dan l-Uffiċjal Territorjali Awtorizzat għandu:
               
                           (a)
                        
                        
                           jħejji u, wara li jikseb l-approvazzjoni tal-Kumitat ta’ Monitoraġġ, jippreżenta r-rapport annwali ta’ implimentazzjoni lill-Kummissjoni;
                        
                     
                           (b)
                        
                        
                           jwettaq ir-revizjoni ta’ nofs it-terminu msemmija fl-Artikolu 22;
                        
                     
                           (ċ)
                        
                        
                           jiżgura li dawk il-korpi involuti fit-tmexxija u fl-implimentazzjoni tal-programmi ta’ l-EDF iżommu jew sistema separata ta’ kontabilità jew inkella kodiċi ta’ kontabilità adegwata għat-transazzjonijiet kollha relatati ma’ l-assistenza; u
                        
                     
                           (d)
                        
                        
                           jieħu kwalunkwe miżura neċessarja biex jiżgura l-implimentazzjoni ta’ l-Artikoli 16, 19, 24 u 30.
                        
                     4.   Meta r-rapport annwali ta’ implimentazzjoni msemmi fl-Artikolu 21 jiġi preżentat, il-Kummissjoni u l-Uffiċjal Territorjali Awtorizzat għandhom jirrevedu r-riżultati prinċipali tas-sena preċedenti.
               Wara din ir-revizjoni, il-Kummissjoni tista’ tgħaddi kummenti lill-Uffiċjal Territorjali Awtorizzat. L-Uffiċjal Territorjali Awtorizzat għandu jinforma lill-Kummissjoni bi kwalunkwe azzjoni meħuda dwar dawn il-kummenti. Meta, f’każijiet li jkunu sostanzjati kif jixraq, il-Kummissjoni tikkonsidra li l-miżuri meħuda ma jkunux xierqa, tista’ tagħmel rakkomandazzjonijiet lill-OCT u lill-Uffiċjal Territorjali Awtorizzat għal aġġustamenti mmirati biex itejjbu l-effikaċja ta’ l-arranġamenti ta’ monitoraġġ jew ta’ tmexxija, flimkien mar-raġunijiet għal rakkomandazzjonijiet bħal dawn.
               Malli jirċievi rakkomandazzjonijiet bħal dawn, l-Uffiċjal Territorjali Awtorizzat għandu sussegwentement juri l-passi li jkunu ttieħdu biex jittejjbu l-arranġamenti ta’ monitoraġġ jew ta’ tmexxija jew għandu jispjega għaliex ma jkunux ittieħdu dawk il-passi.”
            
         
               (12)
            
            
               L-Artikolu 22 huwa sostitwit b’dan li ġej:
               “Artikolu 22
               Ir-reviżjoni ta’ nofs it-terminu
               1.   Ir-reviżjoni ta’ nofs it-terminu għandha tiġi organizzata biex jiġu eżaminati r-riżultati inizjali ta’ l-SPD, ir-rilevanza tagħhom u sa liema punt intlaħqu l-miri.
               Din għandha wkoll tevalwa l-użu li jkun sar mir-riżorsi finanzjarji u l-operazzjoni ta’ monitoraġġ u ta’ implimentazzjoni.
               2.   Ir-reviżjoni ta’ nofs it-terminiu għandha titwettaq taħt ir-responsabbiltà tal-Kummissjoni, b’kooperazzjoni ma’ l-Uffiċjal Territorjali Awtorizzat u l-Istat Membru kkonċernat.
               Ir-reviżjoni ta’ nofs it-terminu għandha titwettaq ġeneralment bejn 30 u 42 xahar wara d-dħul fs-seħħ tal-Ftehim Intern li jistabbilixxi l-għaxar EDF.
               Jista’ jiġi stabbilit terminu differenti fl-SPD, b’mod partikolari fir-rigward ta’ l-indikaturi adottati fil-każ ta’ sostenn tal-baġit.
               Ir-reviżjoni ta’ nofs it-terminu għandha titwettaq minn assessur indipendenti, tiġi preżentata lill-Kumitat ta’ Monitoraġġ u mbagħad tintbagħat lill-Kummissjoni.
               3.   Il-Kummissjoni għandha teżamina r-rilevanza u l-kwalità tar-revizjoni fuq il-bażi ta’ kriterji definiti fl-SPD, inkluż fir-rigward ta’ l-allokazzjoni finanzjarja ta’ l-EDF.”
            
         
               (13)
            
            
               L-Artikolu 27 huwa sostitwit b’dan li ġej:
               “Artikolu 27
               L-adattament ta’ l-allokazzjonijiet ta’ l-EDF
               Waqt li tuża r-riżultati tal-monitoraġġ, tal-verifika u ta’ l-evalwazzjonijiet bħala bażi u waqt li tqis il-kummenti tal-Kumitat ta’ Monitoraġġ, il-Kummissjoni tista’ taġġusta l-ammonti u l-kundizzjonijiet ta’ l-SPD inizjali fuq inizjattiva tagħha stess jew fuq proposta mill-OCT ikkonċernat, fid-dawl tal-ħtiġijiet u tal-prestazzjoni attwali ta’ dak l-OCT u waqt li tqis sewwa l-aħħar data ta’ l-istatistika disponibbli dwar dak l-OCT.
               Dan l-adattament normalment għandu jsir fl-okkażjoni tar-reviżjoni ta’ nofs it-terminu msemmija fl-Artikolu 22 jew, fil-każ ta’ irregolaritajiet, fl-iqsar żmien possibbli, skond il-proċedura stabbilita fl-Artikolu 24 tad-Deċiżjoni ta’ Assoċjazzjoni Barranija.”
            
         
               (14)
            
            
               L-Artikolu 29 huwa sostitwit b’dan li ġej:
               “Artikolu 29
               Irkupru u ħlasijiet lura
               1.   Kwalunkwe ħlas lura dovut lill-Kummissjoni għandu jsir sad-data ta’ l-għeluq indikata fl-ordni ta’ l-irkupru mħejjija skond ir-Regolament Finanzjarju applikabbli għall-għaxar EDF. Din id-data ta’ l-għeluq għandha tkun l-aħħar ġurnata tat-tieni xahar li jiġi wara l-ħruġ ta’ l-ordni.
               2.   Kwalunkwe dewmien fil-ħlas lura għandu jagħti lok għal interessi minħabba ħlas tard, li jibdew jgħaddu mid-data ta’ l-għeluq imsemmija fil-paragrafu 1 sad-data meta attwalment isir il-ħlas. Ir-rata ta’ tali interessi għandha tkun punt perċentwali u nofs aktar mir-rata applikata mill-Bank Ċentrali Ewropew, fl-operazzjonijiet prinċipali tiegħu ta’ rifinanzjament, fl-ewwel jum ta’ xogħol tax-xahar li fih taħbat id-data ta’ l-għeluq.
               3.   L-Uffiċjal Territorjali Awtorizzat għandu jżomm kont ta’ l-ammonti li jistgħu jiġu rkuprati mill-ħlasijiet ta’ assistenza Komunitarja li jkunu diġa saru, u jiżgura li l-ammonti jiġu rkuprati mingħajr dewmien mhux ġustifikat.
               Il-benefiċjarju għandu jħallas lura kwalunkwe ammont li għandu jiġi rkuprat, flimkien ma’ l-interessi riċevuti minħabba l-ħlas tard, billi jnaqqas l-ammonti kkonċernati mill-prospett ta’ l-infiq tiegħu u talba għall-ħlas lill-Kummissjoni li jkun imiss, jew, fejn dan ma jkunx biżżejjed, permezz ta’ rifużjoni lill-Komunità.
               L-Uffiċjal Territorjali Awtorizzat għandu jibgħat prospett lill-Kummissjoni darba kull sena ta’ l-ammonti li jkunu għad iridu jiġu rkuprati f’dik id-data, klassifikati skond is-sena li fiha nbdew il-proċeduri ta’ l-irkupru.”
            
         
               (15)
            
            
               L-Anness huwa sostitwit b’Anness ġdid, li t-test tiegħu jinsab fl-Anness ta’ dan ir-Regolament.
            
         Artikolu 2
   Skond l-Artikolu 3(5) ta’ l-Anness II Aa tad-Deċiżjoni ta’ Assoċjazzjoni Barranija, l-ammonti indikattivi allokati taħt l-għaxar EDF għandhom ikunu s-segwenti:
   
               (EUR f’miljuni)
            
         
               OCTs
            
            
               Allokazzjoni indikattiva ta’ l-għaxar EDF
            
         
               Il-Kaledonja l-Ġdida
            
            
               19,81 
            
         
               Il-Polineżja Franċiża
            
            
               19,79 
            
         
               Wallis u Futuna
            
            
               16,49 
            
         
               Mayotte
            
            
               22,92 
            
         
               St Pierre u Miquelon
            
            
               20,74 
            
         
               Aruba
            
            
               8,88 
            
         
               L-Antilli Olandiżi
            
            
               24 
            
         
               Il-Gżejjer Falkland
            
            
               4,13 
            
         
               Turks u Caicos
            
            
               11,85 
            
         
               Anguilla
            
            
               11,7 
            
         
               Montserrat
            
            
               15,66 
            
         
               Saint Helena u d-dipendenzi (Ascension, Tristan da Cunha)
            
            
               16,63 
            
         
               Pitcairn
            
            
               2,4 
            
         
               
                  Kooperazzjoni u integrazzjoni reġjonali
               
            
            
               40 
            
         
               
                  Riżerva B mhux allokata
               
            
            
               15 
            
         Artikolu 3
   Dan ir-Regolament għandu jiġi ppubblikat fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 4 ta’ Diċembru 2007.
      
         
            Għall-Kummissjoni
         
         Louis MICHEL
         
            Membru tal-Kummissjoni
         
      
   
   
      (1)  ĠU L 314, 30.11.2001, p. 1. Id-Deċiżjoni kif emendata bid-Deċiżjoni 2007/249/KE (ĠU L 109, 26.4.2007, p. 33).
   
      (2)  ĠU L 348, 21.12.2002, p. 82.
   
      (3)  ĠU L 247, 9.9.2006, p. 32.
   
      (4)  Għadha mhix ippubblikata – KUM(2007) 410 finali, 16.7.2007.
   
      (5)  ĠU L 317, 15.12.2000, p. 3. Ftehim kif emendat l-aħħar bid-Deċiżjoni Nru 1/2006 tal-Kunsill tal-Ministri ta’ l-ACP-KE (ĠU L 247, 9.9.2006, p. 22).
   
      ANNESS
      
         
            “ANNESS
            STRUTTURA STANDARD GĦAL DOKUMENTI WAĦDIENA TA’ L-IPPROGRAMMAR GĦAL PAJJIŻI U TERRITORJI TA’ BARRA TAĦT L-GĦAXAR EDF
            It-test sħiħ, inkluż is-sommarju eżekuttiv u kapitoli 1 sa 6, għandu jkun limitat għal mhux aktar minn 15-il-paġna (Għadd ta’ Kliem) u l-annessi.
            PARTI A:   L-ISTRATEĠIJA TAL-KOOPERAZZJONI
            Sommarju eżekuttiv
            L-SPDs għandhom jibdew b’sommarju eżekuttiv ta’ nofs paġna. Dan għandu jinkludi l-isfidi prinċipali politiċi, istituzzjonali, ekonomiċi, soċjali jew ambjentali ta’ l-OCT fuq perjodu ta’ żmien medju u fit-tul, l-għan prinċipali ta’ l-SPD, ir-raġunijiet prinċipali għall-għażla tal-qasam fokali u d-distribuzzjoni ġenerali tal-fondi.
            Kapitolu 1:   L-għanijiet ta’ kooperazzjoni tal-KE
            F’din it-taqsima, l-għanijiet wiesgħa ta’ kooperazzjoni tal-KE huma dikjarati b’mod espliċitu, kif stabbilit mit-Trattat tal-KE, id-Deċiżjoni ta’ Assoċjazzjoni Barranija, ftehimiet internazzjonali u d-Dikjarazzjoni riċenti dwar il-Politika ta’ l-Iżvilupp tal-KE.
            Kapitolu 2:   Evalwazzjoni tas-sitwazzjoni politika, ekonomika, soċjali u ambjentali
            Kwistjonijiet/żviluppi importanti ta’ politika domestika u aspetti rilevanti tal-kuntest ester għandhom ikunu koperti, inklużi s-sitwazzjoni politika, aspetti kummerċjali, s-sitwazzjoni ekonomika u soċjali, aspetti ambjentali u, fl-aħħarnett, is-sostenibbiltà ta’ politiki attwali u sfidi fuq perjodu medju.
            Dan għandu jkun eżerċizzju analitiku u mhux wieħed deskrittiv biss. L-analiżi għandha tkun motivata mid-djalogu, ppreparata f’kooperazzjoni mill-qrib ma’ donaturi oħra (jekk ikun applikabbli) u li tinvolvi atturi mhux governattivi.
            Kull fejn ikun rilevanti, għandha tingħata attenzjoni speċjali għall-implimentazzjoni ta’ prinċipji internazzjonali ta’ governanza tajba fl-oqsma finanzjarji, fiskali u ġudizzjarji, u għall-entità u l-kalendarju tar-riformi f’dan ir-rigward.
            Bl-istess mod, għandha tingħata attenzjoni speċjali lid-disponibilità ta’ data ta’ l-istatistika aġġornata.
            Kapitolu 3:   L-aġenda politika ta’ l-OCT
            Din it-taqsima għandha tipprovdi dikjarazzjoni fil-qosor ta’ l-għanijiet u l-oġġettivi tal-gvern, kif stabbiliti fid-dokumenti ta’ politika uffiċjali, fi pjanijiet fuq żmien medju u fit-tul, strateġiji ta’ riforma jew programmi ta’ żvilupp. Din għandha tiġi kkompletata b’indikazzjoni dwar kif il-gvern jipproponi li jikseb dawn l-għanijiet.
            Kapitolu 4:   Evalwazzjoni ta’ kooperazzjoni tal-KE tal-passat u li għadha għaddejja
            Din it-taqsima għandu jkun fiha rapport qasir tar-riżultati u l-‘esperjenzi miksuba’ minn kooperazzjoni tal-KE tal-passat u li għadha għaddejja. Rakkomandazzjonijiet minn evalwazzjonijiet rilevanti ta’ l-OCT, oqsma jew proġetti speċifiċi għandhom jiġu meqjusa.
            Paragrafu ta’ koerenza (taħlita ta’ politika tal-KE) għandu jevalwa l-konnessjonijiet bejn l-SPD u politiki, riżorsi u strumenti oħra tal-Komunità. Għandha tingħata deskrizzjoni qasira ta’ programmi ta’ Stati Membri ta’ l-UE u ta’ donaturi oħra (jekk ikun applikabbli). Għandha tingħata attenzjoni partikolari għall-koordinazzjoni bejn il-programmi territorjali u reġjonali u għall-kooperazzjoni mal-pajjiżi ta’ l-ACP u r-reġjuni l-aktar imbegħda msemmija fl-Artikolu 299(2) tat-Trattat.
            Kapitolu 5:   L-istrateġija ta’ rispons
            Din it-taqsima għandha tistabbilixxi l-għażliet strateġiċi għall-kooperazzjoni tal-KE, u tispeċifika fuq liema qasam/settur se tikkonċentra l-assistenza. Dik l-għażla għandha toħroġ b’mod loġiku minn:
            
                        —
                     
                     
                        l-għanijiet politiċi tal-KE;
                     
                  
                        —
                     
                     
                        analiżi tas-sitwazzjoni ta’ l-OCT u ta’ l-istrateġija ta’ l-iżvilupp tiegħu, li tiddetermina r-rilevanza u s-sostenibbiltà ta’ l-istrateġija ta’ sostenn;
                     
                  
                        —
                     
                     
                        il-konklużjonijiet milħuqa fil-kuntest ta’ kwalunkwe eżerċizzju ta’ ‘taħlita ta’ politika’/analiżi ta’ koerenza;
                     
                  
                        —
                     
                     
                        il-volum indikattiv tal-fondi disponibbli;
                     
                  
                        —
                     
                     
                        l-esperjenzi miksuba minn attivitajiet tal-KE tal-passat u li għadhom għaddejjin;
                     
                  
                        —
                     
                     
                        il-komplimentarjetà ma’ l-assistenza mingħand donaturi oħra kbar u l-programmi tal-Gvern ta’ l-OCT stess. L-assistenza tal-Komunità għandha tkun iffokata fuq oqsma fejn hi għandha vantaġġi komparattivi jew kompetenzi partikolari.
                     
                  Din it-taqsima għandu jkun fiha wkoll evalwazzjoni qasira tal-ħila istituzzjonali u, fejn ikun xieraq, jiġu indirizzati l-ħtiġijiet possibbli għal azzjonijiet ta’ żvilupp istituzzjonali u tal-ħila, jew, jekk ikun meħtieġ, appoġġ għal azzjonijiet biex tissaħħaħ il-governanza, inkluż fl-oqsma finanzjarji, fiskali u ġudizzjarji, kull fejn ikunu rilevanti.
            Meta l-appoġġ għal programmi jew proġetti jkun propost bħala l-modalità finanzjarja, ċ-ċirkostanzi eċċezzjonali u ġustifikati li ma jkunux jippermettu li l-assistenza tingħata bħala sostenn tal-baġit, għandhom jiġu deskritti. Jekk il-kundizzjonijiet għas-sostenn tal-baġit ma jiġux sodisfatti, għandha tiġi provduta deskrizzjoni ta’ liema miżuri se jitwettqu biex jiġi żgurat li jinħolqu l-kundizzjonijiet għas-sostenn tal-baġit.
            PARTI B:   PROGRAMM TERRITORJALI
            Kapitolu 6:   Programm territorjali
            Dan il-Kapitolu huwa preżentazzjoni tal-programm territorjali ta’ l-OCT li hu bbażat fuq u konsistenti kollu kemm hu ma’ l-analiżi strateġika. Il-programm territorjali huwa parti integrali mill-SPD u għandu jkun kompost mit-taqsimiet segwenti:
            GĦAŻLA A:   PROGRAMM TA’ APPOĠĠ GĦALL-POLITIKA SETTORJALI
            Identifikazzjoni
            
                        Titolu
                     
                     
                         
                     
                  
                        Spiża totali
                     
                     
                        
                           Speċifika: Kontribuzzjoni tal-KE u jekk applikabbli l-kontribuzzjoni ta’ l-OCT benefiċjarju (u ta’ donaturi oħra, jekk applikabbli)
                        
                     
                  
                        Metodu ta’ għajnuna/mod ta’ tmexxija
                     
                     
                        Programm ta’ Appoġġ għall-Politika Settorjali:
                        
                                    —
                                 
                                 
                                    Sostenn tal-baġit settorjali (tmexxija ċentralizzata);
                                 
                              
                                    —
                                 
                                 
                                    Fond ippuljat (ċentralizzat (dirett jew indirett)/deċentralizzat/jew tmexxija konġunta);
                                 
                              
                                    —
                                 
                                 
                                    Mod tal-proġett (ċentralizzat (dirett jew indirett)/deċentralizzat/tmexxija konġunta).
                                 
                              
                  
                        Kodiċi DAC
                     
                     
                         
                     
                     
                        Settur
                     
                     
                         
                     
                  1.   Il-motivazzjoni fundamentali u l-kuntest ta’ l-OCT
            Is-sitwazzjoni ekonomika u soċjali
            Konklużjonijiet prinċipali mill-evalwazzjoni tas-sitwazzjoni makro-ekonomika, partikolarment il-prospetti fuq perjodu ta’ żmien medju u fit-tul.
            Jekk is-sostenn tal-baġit jintuża bħala modalità finanzjarja, indika s-segwenti:
            
                        —
                     
                     
                        Is-sitwazzjoni makro-ekonomika: l-istruttura tal-GDP; il-prestazzjoni ekonomika riċenti u t-tendenzi mistennija, li jkopru t-tkabbir tal-GDP u l-inflazzjoni; il-finanzi pubbliċi, d-defiċit fiskali, il-piż tad-dejn u l-ammont ta’ l-arretrati; s-sehem mill-infiq f’setturi prinċipali; l-kont kurrenti u kapitali tal-bilanċ tal-pagamenti, r-riżervi; s-sitwazzjoni monetarja; r-rwol ta’ l-assistenza esterna fl-ekonomija; r-relazzjoni mal-Fond Monetarju Internazzjonali.
                     
                  
                        —
                     
                     
                        Il-profil u t-tendenzi fil-faqar: l-evoluzzjoni tal-GDP reali għal kull persuna mill-popolazzjoni; l-konsistenza bejn ir-rata ta’ tkabbir ekonomiku u l-isfida tat-tnaqqis tal-faqar; ir-riżultati ta’ servejs tal-faqar; is-sitwazzjoni ta’ l-indikaturi soċjali prinċipali mqabbla ma’ pajjiżi oħra; l-evoluzzjoni ta’ l-indikaturi tas-snin riċenti (fejn ikunu disponibbli).
                     
                  
                        —
                     
                     
                        Li l-kriterju rilevanti ta’ l-eliġibbiltà għas-Sostenn tal-Baġit ikun sodisfatt, jiġifieri li teżisti sitwazzjoni makro-ekonomika stabbli biżżejjed.
                     
                  Il-politika ta’ kooperazzjoni ta’ l-OCT benefiċjarju
            Il-politika, prijoritajiet u orjentazzjonijiet strateġiċi prinċipali:
            
                        —
                     
                     
                        Il-karatteristiċi prinċipali tal-politika ta’ l-iżvilupp u l-istrateġija nazzjonali (analiżi tas-sitwazzjoni preżenti, dikjarazzjoni ta’ politika u strateġija, pjan(ijiet) ta’ azzjoni, perspettivi finanzjarji u baġit fuq perjodu ta’ żmien medju, kejl tal-prestazzjoni, monitoraġġ u evalwazzjoni);
                     
                  
                        —
                     
                     
                        Ir-realiżmu tal-politika u l-istrateġija (per eżempju konnessjonijiet bejn it-tkabbir ekonomiku u t-tnaqqis tal-faqar, orjentazzjonijiet strateġiċi);
                     
                  
                        —
                     
                     
                        L-approprijazzjoni tal-politika u l-istrateġija mill-Gvern b’mod ġenerali u mill-Ministeru tas-settur b’mod speċifiku.
                     
                  Il-Programm Settorjali tal-Gvern
            L-oriġini u l-istatus tal-programm settorjali tal-Gvern:
            
                        —
                     
                     
                        Is-sejbiet prinċipali ta’ l-evalwazzjoni tal-politika settorjali u tal-baġit settorjali u l-perspettivi finanzjarji għall-perjodu medju (jekk ikunu disponibbli) kif ukoll il-konnessjoni mal-qafas strateġiku territorjali;
                     
                  
                        —
                     
                     
                        L-evalwazzjoni tal-ħila istituzzjonali;
                     
                  
                        —
                     
                     
                        Il-qafas ġenerali għall-monitoraġġ ta’ l-implimentazzjoni ta’ politiki u strateġiji settorjali.
                     
                  Jekk is-sostenn tal-baġit jintuża bħala modalità finanzjarja, pprovdi l-konklużjonijiet prinċipali dwar l-evalwazzjoni tat-tmexxija finanzjarja pubblika:
            
                        —
                     
                     
                        Il-kwalità tas-sistema eżistenti tat-tmexxija finanzjarja pubblika inklużi kwalunkwe kwistjonijiet u riformi speċifiċi settorjali tat-tmexxija finanzjarja pubblika;
                     
                  
                        —
                     
                     
                        Evalwazzjoni tal-proċess ta’ titjib fit-tmexxija finanzjarja pubblika;
                     
                  Jekk jintuża s-sostenn tal-baġit, indika li l-kriterji ta’ eliġibbiltà rilevanti huma sodisfatti:
            
                        —
                     
                     
                        Politika settorjali definita tajjeb u
                     
                  
                        —
                     
                     
                        Programm definit tajjeb biex itejjeb it-tmexxija finanzjarja pubblika.
                     
                  Esperjenzi miksuba
            Referenza għal reviżjonijiet, evalwazzjonijiet, riżultati ta’ monitoraġġ u evalwazzjonijiet ta’ azzjonijiet rilevanti preċedenti.
            Azzjonijiet komplementari
            Deskrizzjoni ġenerali qasira ta’ azzjonijiet tal-KE li għadhom għaddejjin, azzjonijiet ta’ donaturi oħra u/jew ta’ l-OCT benefiċjarju komplementari għal dik preżenti.
            Il-koordinazzjoni tad-donaturi
            Deskrizzjoni tal-proċess ta’ koordinazzjoni ma’ l-OCT benefiċjarju u/jew donaturi oħra, notevolment Stati Membri.
            2.   Deskrizzjoni
            L-għanijiet u r-riżultati mistennija
            L-għanijiet u l-elementi prinċipali tal-programm settorjali tal-Gvern u l-għanijiet tal-Programm preżenti ta’ Sostenn għall-Politika Settorjali fir-rigward ta’ dak il-programm.
            Ir-riżultati mistennija mill-programm settorjali tal-Gvern u mill-Programm ta’ Sostenn għall-Politika Settorjali; attivitajiet speċifiċi biex jitwettqu taħt il-Programm ta’ Sostenn għall-Politika Settorjali.
            Il-partijiet interessati
            Deskrizzjoni tal-partijiet interessati prinċipali, inklużi benefiċjarji; konsultazzjoni mas-soċjetà ċivili u msieħba oħra; approprijazzjoni u evalwazzjoni tal-ħila istituzzjonali.
            Ir-riskji u l-ipotesi
            L-identifikazzjoni tar-riskji prinċipali u deskrizzjoni qasira ta’ miżuri li jimmitigaw; elementi li jagħtu prova tas-sostenibbiltà ta’ l-azzjoni proposta. Jekk is-Sostenn tal-Baġit jintuża bħala modalità finanzjarja, r-riskji fir-rigward tal-kriterji ta’ eligibbiltà għandhom jissemmew.
            Kwistjonijiet trasversali
            Is-sostenibbiltà ambjentali, l-ugwaljanza tas-sessi, governanza tajba u d-drittijiet tal-bniedem.
            3.   Kwistjonijiet ta’ implimentazzjoni
            Il-metodu ta’ implimentazzjoni
            Għażel l-għażla rilevanti skond il-modalità finanzjarja magħżula:
            
                        —
                     
                     
                        Tmexxija ċentralizzata.
                     
                  
                        —
                     
                     
                        Tmexxija konġunta permezz ta’ l-iffirmar ta’ ftehim ma’ organizzazzjoni internazzjonali.
                     
                  
                        —
                     
                     
                        Tmexxija deċentralizzata permezz ta’ l-iffirmar ta’ ftehim finanzjarju ma’ OCT (fil-każ ta’ implimentazzjoni parzjalment ċentralizzata u parzjalment deċentralizzata, uża din l-għażla).
                        Fil-każ ta’ deċentralizzazzjoni ta’ kuntratti ta’ akkwist u proċeduri ta’ għoti ta’ għotjiet:
                        
                                    —
                                 
                                 
                                    Il-Kummissjoni tikkontrolla ex ante il-proċeduri kuntrattwali għal kuntratti ta’ akkwist > EUR 50 000 u ex post għal kuntratti ta’ akkwist < EUR 50 000.
                                    Jew
                                 
                              
                                    —
                                 
                                 
                                    Il-Kummissjoni tikkontrolla ex post il-proċeduri kuntrattwali (deċentralizzazzjoni sħiħa tista’ tintagħżel biss jekk il-kriterji ta’ deċentralizzazzjoni stabbiliti fir-Regolament Finanzjarju jkunu kollha sodisfatti).
                                 
                              Fil-każ ta’ deċentralizzazzjoni ta’ ħlasijiet (possibbli biss meta l-proċeduri ta’ l-għotjiet għall-kuntratti rilevanti jkunu ġew deċentralizzati):
                        
                                    —
                                 
                                 
                                    Permezz ta’ l-istimi tal-programmi, l-ħlasijiet jiġu deċentralizzati għall-ispejjeż amministrattivi u kuntratti sal-limiti segwenti:
                                    
                                                Xogħlijiet
                                             
                                             
                                                Provvisti
                                             
                                             
                                                Servizzi
                                             
                                             
                                                Għotjiet
                                             
                                          
                                                < EUR 300 000 
                                             
                                             
                                                < EUR 150 000 
                                             
                                             
                                                < EUR 200 000 
                                             
                                             
                                                ≤ EUR 100 000 
                                             
                                          Jew
                                 
                              
                                    —
                                 
                                 
                                    Il-ħlasijiet huma kompletament deċentralizzati. (Deċentralizzazzjoni sħiħa tista’ tintgħażel biss jekk il-kriterji tad-deċentralizzazzjoni stabbiliti fir-Regolament Finanzjarju jiġu kollha sodisfatti).
                                 
                              
                  Il-proċeduri ta’ l-akkwist u ta’ l-għoti ta’ għotjiet
            Dan li ġej għandu jiddaħħal mingħajr modifika għal dawk l-attivitajiet li għalihom japplikaw il-proċeduri tal-KE: ‘Il-kuntratti kollha li jimplimentaw l-azzjoni għandhom jingħataw u jiġu implimentati skond il-proċeduri u dokumenti standard stabbiliti u ippubblikati mill-Kummissjoni għall-implimentazzjoni ta’ operazzjonijiet esterni, fis-seħħ fiż-żmien tat-tnedija tal-proċedura in kwistjoni.’
            Dan li ġej għandu jiddaħħal mingħajr modifika jekk il-ftehim ma’ organizzazzjoni internazzjonali jipprevedi l-użu tar-regoli u proċeduri tiegħu stess, li jikkonformaw ma’ l-istandards internazzjonali stabbiliti: ‘Il-kuntratti kollha li jimplimentaw l-azzjoni għandhom jingħataw u jiġu implimentati skond il-proċeduri u dokumenti standard stabbiliti u ippubblikati mill-Organizzazzjoni Internazzjonali kkonċernata.’
            Jekk japplikaw regoli u proċeduri oħra barra proċeduri tal-KE, dawn il-proċeduri għandhom jiġu speċifikati u għandhom jissodisfaw il-kriterji stabbiliti fir-Regolament Finanzjarju.
            Il-baġit u l-kalendarju
            Analiżi indikattiva ta’ l-ammont totali skond il-komponenti prinċipali, inklużi l-evalwazzjoni, l-verifika u l-viżibbiltà. Fejn ikun xieraq, speċifika wkoll il-kontribuzzjoni ta’ l-OCT benefiċjarju għal kull oġġett tal-baġit u jekk din il-kontribuzzjoni tkunx b’oġġetti jew bi flus.
            Fejn ikun possibbli, indika l-proporzjonijiet ta’ finanzjament riżervat għal għotjiet u għal kuntratti ta’ akkwist; għal kuntratti, indika t-tip ta’ akkwist (servizzi, provvista, xogħlijiet), u għal għotjiet indika l-kategorija prinċipali tal-benefiċjarji li għalihom huma maħsuba.
            Jekk applikabbli: Agħti perjodu ta’ żmien indikattiv għat-tnedija tal-proċeduri ta’ l-akkwist jew is-sejħa għal proposti.
            Jekk is-sostenn tal-baġit jintuża bħala l-modalità finanzjarja, agħti kalendarju indikattiv bix-xhur għall-ħruġ ta’ flus, li jagħmel distinzjoni bejn porzjonijiet fissi jew varjabbli, fejn ikun xieraq.
            Agħti t-tul ta’ żmien ta’ l-operazzjoni indikat f’xhur minn meta jiġi ffirmat il-Ftehim Finanzjarju (kuntratt jew ftehim ieħor li jimplimenta jekk ma jiġix iffirmat Ftehim Finanzjarju).
            Il-monitoraġġ tal-prestazzjoni u kriterji għall-ħruġ ta’ flus
            Deskrizzjoni ta’ l-arranġamenti għall-monitoraġġ tal-prestazzjoni.
            L-indikaturi tal-prestazzjoni għall-Programm ta’ Sostenn għall-Politika Settorjali; l-koerenza mal-qafas ġenerali ta’ l-evalwazzjoni tal-prestazzjoni tal-programm settorjali tal-gvern; il-proċess tal-monitoraġġ tal-prestazzjoni; l-mezzi ta’ verifikazzjoni; l-passi biex jissaħħaħ il-kejl tal-prestazzjoni (kif ikun xieraq).
            Meta s-sostenn tal-baġit jew finanzjar mill-fond ippuljat jintagħżel bħala l-modalità finanzjarja: kundizzjonijiet ġenerali għall-ħruġ ta’ flus tal-porzjonijiet kollha; oqsma li fihom jiġu definiti kundizzjonijiet speċifiċi għall-ħruġ ta’ flus ta’ porzjonijiet individwali.
            L-input, l-output, ir-riżultat, u, sa fejn ikun possibbli, l-indikaturi ta’ l-impatt għandhom jiġu identifikati għall-oqsma ta’ politika koperti mill-qasam fokali. L-indikaturi għandhom iqisu l-kriterji SMART (specifiċi, li jistgħu jitkejlu fuq perjodu ta’ żmien qasir/medju, li jistgħu jinkisbu, realistiċi u marbuta biż-żmien) u jinkludu livell tal-bidu, mira u terminu ta’ żmien ċar, biex jippermettu paraguni meta jsiru r-reviżjonijiet annwali, ta’ nofs u ta’ l-aħħar tat-terminu.
            L-evalwazzjoni u l-verifika
            Deskrizzjoni ta’ l-evalwazzjonijiet (ta’ nofs it-terminu, finali, ex post) u l-arranġamenti ta’ verifika.
            Il-komunikazzjoni u l-viżibbiltà
            Deskrizzjoni ta’ l-attivitajiet ta’ komunikazzjoni u viżibbiltà.
            GĦAŻLA B:   SOSTENN ĠENERALI TAL-BAĠIT
            Identifikazzjoni
            
                        Titolu
                     
                     
                         
                     
                  
                        Spiża totali
                     
                     
                        
                           Kontribuzzjoni tal-KE
                        
                     
                  
                        Metodu ta’ għajnuna/Mod ta’ tmexxija
                     
                     
                        Sostenn ġenerali tal-baġit – tmexxija ċentralizzata
                     
                  
                        Kodiċi DAC
                     
                     
                         
                     
                     
                        Settur
                     
                     
                         
                     
                  1.   Il-motivazzjoni fundamentali u l-kuntest ta’ l-OCT
            Is-sitwazzjoni ekonomika u soċjali
            Is-sitwazzjoni makro-ekonomika: l-istruttura tal-GDP; il-prestazzjoni ekonomika riċenti li tkopri t-tkabbir tal-GDP u l-inflazzjoni; il-finanzi pubbliċi, d-defiċit fiskali, il-piż tad-dejn u l-ammont ta’ l-arretrati; s-sehem mill-infiq f’setturi prinċipali; l-kont kurrenti u kapitali tal-bilanċ tal-pagamenti, r-riżervi; s-sitwazzjoni monetarja; r-rwol ta’ l-assistenza esterna fl-ekonomija; sommarju tat-tendenzi prinċipali tal-passat u mistennija fil-fatturi makro-ekonomiċi varjabbli; deskrizzjoni tar-relazzjoni bejn il-pajjiż sieħeb u l-Fond Monetarju Internazzjonali; kwalunkwe suġġett speċjali ta’ interess makro-ekonomiku speċifiku għall-OCT.
            Il-profil u t-tendenzi fil-faqar: l-evoluzzjoni tal-GDP reali għal kull persuna mill-popolazzjoni; l-konsistenza bejn ir-rata ta’ tkabbir ekonomiku u l-isfida tat-tnaqqis tal-faqar; ir-riżultati ta’ servejs tal-faqar; is-sitwazzjoni ta’ l-indikaturi soċjali prinċipali mqabbla ma’ pajjiżi oħra; l-evoluzzjoni ta’ l-indikaturi tas-snin riċenti (fejn ikunu disponibbli).
            Indika li l-kriterju rilevanti ta’ eliġibbiltà għas-sostenn tal-baġit huwa sodisfatt, jiġifieri li politika makro-ekonomika orjentata għall-istabilità hija fil-post jew qed tiġi implimentata u li dil-politika għandha tiġi sostnuta mill-KE.
            Il-politika u l-istrateġija tal-kooperazzjoni ta’ l-OCT benefiċjarju
            Il-prijoritajiet u orjentazzjonijiet politiċi u strateġiċi prinċipali:
            
                        —
                     
                     
                        Il-politika u l-istrateġija ta’ l-OCT:
                        
                                    —
                                 
                                 
                                    Il-karatteristiċi prinċipali tal-politika u l-istrateġija ta’ l-OCT (analiżi tas-sitwazzjoni preżenti, dikjarazzjoni ta’ politika u strateġija, pjan(ijiet) ta’ azzjoni, perspettivi finanzjarji u baġit fuq perjodu ta’ żmien medju, kejl tal-prestazzjoni, monitoraġġ u evalwazzjoni);
                                 
                              
                                    —
                                 
                                 
                                    Ir-realiżmu tal-politika u l-istrateġija (per eżempju konnessjonijiet bejn it-tkabbir ekonomiku u t-tnaqqis tal-faqar, orjentazzjonijiet strateġiċi);
                                 
                              
                                    —
                                 
                                 
                                    L-approprijazzjoni tal-politika u l-istrateġija.
                                 
                              
                  
                        —
                     
                     
                        Il-kejl tal-prestazzjoni: l-eżistenza ta’ proċess ta’ monitoraġġ b’indikaturi tal-prestazzjoni biex ikejlu l-għanijiet milħuqa; l-koerenza ma’ l-Għanijiet ta’ Żvilupp għall-Millennju u l-approssimazzjoni politika u ekonomika ma’ l-UE; l-eżistenza ta’ programm biex jiżgura l-kwalità ta’ l-indikaturi tal-prestazzjoni użati.
                     
                  
                        —
                     
                     
                        Indika li l-kriterju rilevanti ta’ eliġibbiltà għas-sostenn tal-baġit huwa sodisfatt, jiġifieri li politika u strateġija ta’ l-iżvilupp jew ta’ riforma definiti tajjeb, qegħdin fil-post jew qed jiġu implimentati u din il-politika għandha tiġi sostnuta mill-KE.
                     
                  Politiki Settorjali (fejn ikun xieraq)
            Deskrizzjoni ġenerali tal-karatteristiċi tas-setturi prinċipali u tal-politiki settorjali fl-oqsma ta’ prijorità indirizzati minn dan il-programm.
            Il-Finanzi Pubbliċi
            Kwistjonijiet prinċipali dwar finanzi pubbliċi f’żewġ oqsma prinċipali:
            
                        —
                     
                     
                        It-Tmexxija Finanzjarja Pubblika:
                        
                                    —
                                 
                                 
                                    Evalwazzjoni tal-kwalità tas-sistema ta’ Tmexxija Finanzjarja Pubblika eżistenti;
                                 
                              
                                    —
                                 
                                 
                                    Evalwazzjoni tal-proċess ta’ titjib fit-Tmexxija Finanzjarja Pubblika, inkluż l-impenn ta’ l-awtoritajiet ta’ l-OCT li jtejbu l-prestazzjoni tat-Tmexxija Finanzjarja Pubblika; r-rilevanza u l-grad ta’ implimentazzjoni ta’ l-istrateġija ta’ riforma; ir-rilevanza u l-grad ta’ koordinazzjoni u implimentazzjoni ta’ programmi ta’ l-iżvilupp tal-ħila fil-qasam tat-Tmexxija Finanzjarja Pubblika;
                                 
                              
                                    —
                                 
                                 
                                    Indika li l-kriterju rilevanti ta’ eliġibbiltà għas-sostenn tal-baġit huwa sodisfatt, jiġifieri li jeżisti programm kredibbli u rilevanti biex tittejjeb l-amministrazzjoni tal-finanzi pubbliċi.
                                 
                              
                  
                        —
                     
                     
                        Il-Baġit Nazzjonali u l-perspettivi finanzjarji fuq perjodu ta’ żmien medju: id-daqs tas-sostenn tal-baġit meta mqabbel mal-baġit; it-tip ta’ baġit u xi jkopri (inklużi l-istruttura tad-dħul u l-infiq tal-baġit; il-koerenza bejn il-politika u l-istrateġija ta’ l-OCT u l-allokazzjonijiet u nfiq tal-baġit; l-istrateġija tal-baġit (inkluża s-sostenibbiltà fiskali, s-sostenibbiltà tad-dejn, ir-regoli tal-baġit, strateġiji finanzjarji); kwalunkwe xogħol dwar valur għall-flus; u l-istatus ta’ kwalunkwe perspettivi finanzjarji fuq perjodu ta’ żmien medju (inklużi kopertura, il-grad ta’ integrazzjoni jew in-nuqqas tagħha fil-proċess tal-baġit, il-grad ta’ riorjentazzjoni f’konformità ma’ politiki u strateġiji).
                     
                  L-esperjenzi miksuba
            Sommarju ta’ l-esperjenzi miksuba, inklużi r-riżultati ta’ revizjonijiet, evalwazzjonijiet, monitoraġġ u evalwazzjonijiet ta’ azzjonijiet preċedenti rilevanti għal dan il-programm speċifiku.
            Azzjonijiet komplementari
            Deskrizzjoni ġenerali qasira ta’ azzjonijiet tal-KE li għadhom għaddejjin, azzjonijiet ta’ donaturi oħra u/jew ta’ l-OCT benefiċjarju komplementari ma’ dik preżenti.
            Il-koordinazzjoni tad-donaturi
            Deskrizzjoni tal-proċess ta’ koordinazzjoni ma’ l-OCT benefiċjarju u/jew donaturi oħra, notevolment Stati Membri.
            2.   Deskrizzjoni
            L-għanijiet
            L-għanijiet ġenerali: mnisslin mill-politika u l-istrateġija ta’ l-OCT, din normalment tkopri kontribuzzjoni għall-għanijiet ġenerali ta’ l-iżvilupp u l-Għanijiet ta’ Żvilupp għall-Millennju, bħat-tkabbir ekonomiku, it-tnaqqis tal-faqar, is-sigurtà u l-ħbiberija bejn il-ġirien, l-integrazzjoni fl-ekonomija dinjija, s-sħubija ekonomika.
            L-iskop (għan speċifiku): mnissel mill-politika u l-istrateġija ta’ l-OCT, għal aspetti partikolari ta’ l-istrateġija ġenerali. Dan ta’ spiss jiġi relatat ma’ titjib fl-istabbiltà makro-ekonomika, t-tmexxija finanzjarja pubblika, l-implimentazzjoni ta’ riformi u titjib fil-prestazzjoni ta’ servizzi governattivi u soċjali.
            Ir-riżultati mistennija u l-attivitajiet prinċipali
            Ir-riżultati mistennija: dan ta’ spiss jiġi relatat mat-tħaddim aħjar tas-settur pubbliku jew governattiv ġenerali u l-oġġetti u s-servizz li jipprovdi, kif ukoll titjib fl-istruttura għall-politika pubblika u għan-nefqa pubblika. Dawn l-oġġetti u s-servizzi jkunu dawk li jikkontribwixxu għall-għanijiet ġenerali, bħal dawk relatati mat-tnaqqis tal-faqar u l-Għanijiet ta’ Żvilupp għall-Millennju.
            L-attivitajiet ikopru l-kwistjonijiet relatati mad-djalogu politiku, attivitajiet ta’ l-iżvilupp tal-ħila, l-monitoraġġ ta’ kundizzjonijiet għall-ħruġ ta’ flus għal sostenn tal-baġit. Mezzi (jew inputs) jirreferu l-aktar għas-sostenn finanzjarju provdut mis-sostenn tal-baġit, waqt li jindikaw id-daqs ta’ dan is-sostenn relatat ma’ fatturi varjabbli makro-ekonomiċi prinċipali.
            Il-partijiet interessati
            Deskrizzjoni tal-partijiet interessati prinċipali, inklużi benefiċjarji; konsultazzjoni mas-soċjetà ċivili u msieħba oħra; approprijazzjoni u evalwazzjoni tal-ħila istituzzjonali.
            Ir-riskji u l-ipotesi
            L-identifikazzjoni tar-riskji prinċipali, notevolment fir-rigward tal-kriterji ta’ eliġibbiltà u deskrizzjoni qasira ta’ miżuri li jimmitigaw.
            Kwistjonijiet trasversali
            Is-sostenibbiltà ambjentali, l-ugwaljanza tas-sessi, governanza tajba u drittijiet tal-bniedem.
            3.   Kwistjonijiet ta’ implimentazzjoni
            Il-baġit u l-kalendarju
            Il-baġit totali u kalendarju indikattiv għall-ħruġ ta’ flus bix-xhur, li jiddistingwu porzjonijiet fissi/varjabbli fejn ikun xieraq.
            It-tul ta’ żmien ta’ l-operazzjoni indikat f’xhur minn meta jiġi ffirmat il-Ftehim Finanzjarju.
            Allokazzjonijiet tal-baġit għal miżuri komplementari ta’ sostenn għall-azzjoni.
            Modalitajiet ta’ sostenn tal-baġit
            Speċifika: dirett/indirett; allokat/mhux allokat; politika u strateġija fuq perjodu ta’ żmien medju/perjodu ta’ żmien qasir (kif ikun xieraq).
            Proċeduri ta’ akkwist u ta’ għoti ta’ għotjiet
            Għal sostenn komplementari bħal assistenza teknika, verifika u evalwazzjoni biss. Għandu jiddaħħal mingħajr modifika: ‘Il-kuntratti kollha li jimplimentaw l-azzjoni għandhom jingħataw u jiġu implimentati skond il-proċeduri u dokumenti standard stabbiliti u ippubblikati mill-Kummissjoni għall-implimentazzjoni ta’ operazzjonijiet esterni, fis-seħħ fiż-żmien tat-tnedija tal-proċedura in kwistjoni.’
            Il-monitoraġġ tal-prestazzjoni u kriterji għall-ħruġ ta’ flus
            Deskrizzjoni ta’ l-arranġamenti għall-monitoraġġ tal-prestazzjoni, kundizzjonijiet ġenerali għall-ħruġ ta’ flus tal-porzjonijiet kollha, kundizzjonijiet speċifiċi għall-ħruġ ta’ flus ta’ porzjonijiet individwali. L-input, l-output, ir-riżultat, u, sa fejn ikun possibbli, l-indikaturi ta’ l-impatt għandhom jiġu identifikati għall-oqsma ta’ politika koperti bl-oqsma fokali. L-indikaturi għandhom iqisu l-kriterji SMART (specifiċi, li jistgħu jitkejjlu fuq perjodu ta’ żmien qasir/medju, li jistgħu jinkisbu, realistiċi u marbuta biż-żmien) u jinkludu livell tal-bidu, mira u terminu ta’ żmien ċar, biex jippermettu paraguni meta jsiru r-reviżjonijiet annwali, ta’ nofs u ta’ l-aħħar tat-terminu.
            L-evalwazzjoni u l-verifika
            Deskrizzjoni ta’ l-evalwazzjonijiet (ta’ nofs it-terminu, finali, ex post) u l-arranġamenti ta’ verifika.
            Komunikazzjoni u viżibbiltà
            Deskrizzjoni ta’ l-attivitajiet ta’ komunikazzjoni u viżibbiltà.
            GĦAŻLA C:   L-APPROĊĊ GĦALL-PROĠETT
            Identifikazzjoni
            
                        Titolu
                     
                     
                         
                     
                  
                        Spiża totali
                     
                     
                        
                           Speċifika: Il-kontribuzzjoni tal-KE u jekk applikabbli l-kontribuzzjoni ta’ l-OCT benefiċjarju (u ta’ donaturi oħra, jekk applikabbli)
                        
                     
                  
                        Metodu ta’ għajnuna/Mod ta’ tmexxija
                     
                     
                        Approċċ għall-proġett – ċentralizzat (dirett jew indirett)/deċentralizzat/tmexxija konġunta
                     
                  
                        Kodiċi DAC
                     
                     
                         
                     
                     
                        Settur
                     
                     
                         
                     
                  1.   Motivazzjoni fundamentali
            Il-kuntest settorjali
            Karatteristiċi u politiki tas-settur jew qasam tematiku ikkonċernat (fil-livell reġjonali, fejn ikun xieraq) u l-problemi prinċipali li l-proġett hu maħsub biex jindirizza.
            L-esperjenzi miksuba
            Referenza għal reviżjonijiet, evalwazzjonijiet, riżultati ta’ monitoraġġ u evalwazzjonijiet ta’ azzjonijiet preċedenti, rilevanti għal dan il-proġett speċifiku.
            Azzjonijiet komplementari
            Deskrizzjoni ġenerali qasira ta’ azzjonijiet tal-KE li għadhom għaddejjin, azzjonijiet ta’ donaturi oħra u/jew ta’ l-OCT benefiċjarju komplementari għal dak preżenti.
            Il-koordinazzjoni tad-donaturi
            Deskrizzjoni tal-proċess ta’ koordinazzjoni ma’ l-OCT benefiċjarju u/jew donaturi oħra, notevolment Stati Membri.
            2.   Deskrizzjoni
            L-għanijiet
            Għanijiet u skop ġenerali (għan speċifiku) ta’ l-appoġġ tal-KE.
            Ir-riżultati mistennija u l-attivitajiet prinċipali
            L-istrateġija magħżula biex tirrimedja problemi identifikati li l-proġett hu maħsub biex jindirizza; deskrizzjoni tar-riżultati mistennija u indikazzjoni tal-mod kif se jinkisbu.
            Il-partijiet interessati
            Deskrizzjoni tal-partijiet interessati prinċipali, inklużi benefiċjarji; konsultazzjoni mas-soċjetà ċivili u msieħba oħra, fejn ikun xieraq; approprijazzjoni u evalwazzjoni tal-ħila istituzzjonali.
            Ir-riskji u l-ipotesi
            L-identifikazzjoni tar-riskji prinċipali u deskrizzjoni ġenerali ta’ miżuri li jimmitigaw, inklużi kundizzjonijiet li għandhom jiġu sodisfatti qabel u waqt l-implimentazzjoni; elementi li jagħtu prova tas-sostenibbiltà ta’ l-azzjoni proposta.
            Kwistjonijiet trasversali
            Is-sostenibbiltà ambjentali, l-ugwaljanza tas-sessi, governanza tajba u d-drittijiet tal-bniedem.
            3.   Kwistjonijiet ta’ implimentazzjoni
            Metodu ta’ implimentazzjoni
            Agħżel l-għażla rilevanti skond il-modalità finanzjarja magħżula:
            
                        —
                     
                     
                        Tmexxija ċentralizzata.
                     
                  
                        —
                     
                     
                        Tmexxija konġunta permezz ta’ l-iffirmar ta’ ftehim ma’ organizzazzjoni internazzjonali.
                     
                  
                        —
                     
                     
                        Tmexxija deċentralizzata permezz ta’ l-iffirmar ta’ ftehim finanzjarju ma’ OCT (fil-każ ta’ implimentazzjoni ċentralizzata parzjalment u implimentazzjoni deċentralizzata parzjalment, uża din l-għażla).
                        Indika l-kompiti (proċeduri/ħlasijiet ta’ akkwist u ta’ għoti ta’ għotjiet) previsti bħala li huma ċentralizzati jew deċentralizzati, u l-awtorità(jiet) li jikkuntrattaw u li jħallsu.
                        Fil-każ ta’ deċentralizzazzjoni ta’ kuntratti ta’ akkwist u ta’ proċeduri ta’ għoti ta’ għotjiet:
                        
                                    —
                                 
                                 
                                    Il-Kummissjoni tikkontrolla ex ante il-proċeduri kuntrattwali għal kuntratti ta’ akkwist > EUR 50 000 u ex post għal kuntratti ta’ akkwist < EUR 50 000.
                                    Jew
                                 
                              
                                    —
                                 
                                 
                                    Il-Kummissjoni tikkontrolla ex post il-proċeduri kuntrattwali (deċentralizzazzjoni sħiħa tista’ tintgħażel biss jekk il-kriterji ta’ deċentralizzazzjoni stabbiliti fir-Regolament Finanzjarju jiġu sodisfatti kollha).
                                 
                              Fil-każ ta’ deċentralizzazzjoni tal-ħlasijiet (possibbli biss meta l-proċeduri ta’ l-għoti tal-kuntratti rilevanti jkunu ġew deċentralizzati):
                        
                                    —
                                 
                                 
                                    Permezz ta’ l-istimi tal-programm, il-ħlasijiet jiġu deċentralizzati għall-ispejjeż amministrattivi u kuntratti sal-limiti segwenti:
                                    
                                                Xogħlijiet
                                             
                                             
                                                Provvisti
                                             
                                             
                                                Servizzi
                                             
                                             
                                                Għotjiet
                                             
                                          
                                                < EUR 300 000 
                                             
                                             
                                                < EUR 150 000 
                                             
                                             
                                                < EUR 200 000 
                                             
                                             
                                                ≤ EUR 100 000 
                                             
                                          Jew
                                 
                              
                                    —
                                 
                                 
                                    Il-ħlasijiet huma deċentralizzati kompletament. (Deċentralizzazzjoni sħiħa tista’ tintgħażel biss jekk il-kriterji tad-deċentralizzazzjoni stabbiliti fir-Regolament Finanzjarju jiġu sodisfatti kollha).
                                 
                              
                  Il-proċeduri ta’ l-akkwist u ta’ l-għoti ta’ għotjiet
            Dan li ġej għandu jiddaħħal mingħajr modifika għal dawk l-attivitajiet li għalihom japplikaw il-proċeduri tal-KE: ‘Il-kuntratti kollha li jimplimentaw l-azzjoni għandhom jingħataw u jiġu implimentati skond il-proċeduri u dokumenti standard stabbiliti u ippubblikati mill-Kummissjoni għall-implimentazzjoni ta’ operazzjonijiet esterni, fis-seħħ fiż-żmien tat-tnedija tal-proċedura in kwistjoni.’
            Dan li ġej għandu jiddaħħal mingħajr modifika jekk il-ftehim ma’ organizzazzjoni internazzjonali jipprevedi l-użu tar-regoli u proċeduri tiegħu stess, li jkunu konformi ma’ l-istandards internazzjonali stabbiliti: ‘Il-kuntratti kollha li jimplimentaw l-azzjoni għandhom jingħataw u jiġu implimentati skond il-proċeduri u dokumenti standard stabbiliti u ippubblikati mill-Organizzazzjoni Internazzjonali kkonċernata.’
            Jekk japplikaw regoli u proċeduri oħra barra proċeduri tal-KE, dawn il-proċeduri għandhom jiġu speċifikati u għandhom jissodisfaw il-kriterji stabbiliti fir-Regolament Finanzjarju.
            Il-baġit u l-kalendarju
            Analiżi indikattiva ta’ l-ammont totali skond il-komponenti prinċipali, inklużi l-evalwazzjoni, il-verifika u l-viżibbiltà. Fejn ikun xieraq, speċifika wkoll il-kontribuzzjoni ta’ l-OCT benefiċjarju għal kull oġġett tal-baġit u jekk din il-kontribuzzjoni tkunx b’oġġetti jew bi flus.
            Fejn ikun possibbli, indika l-proporzjonijiet ta’ finanzjament riżervat għal għotjiet u għal kuntratti ta’ akkwist; għal kuntratti, indika t-tip ta’ akkwist (servizzi, provvista, xogħlijiet), u għal għotjiet indika l-kategorija prinċipali tal-benefiċjarji li għalihom huma maħsuba.
            Jekk huwa applikabbli, agħti perjodu ta’ żmien indikattiv għat-tnedija tal-proċeduri ta’ l-akkwist jew is-sejħa għal proposti.
            It-tul ta’ żmien previst ta’ l-operazzjoni indikat f’xhur minn meta jiġi ffirmat il-Ftehim Finanzjarju (kuntratt jew ftehim ieħor li jimplimenta jekk ma jiġix iffirmat Ftehim Finanzjarju).
            Il-monitoraġġ tal-prestazzjoni
            Deskrizzjoni ta’ l-arranġamenti għall-monitoraġġ tal-prestazzjoni; deskrizzjoni qasira ta’ l-indikaturi prinċipali li jkejlu l-progress. L-input, l-output, ir-riżultat, u, sa fejn ikun possibbli, l-indikaturi ta’ l-impatt għandhom jiġu identifikati għall-oqsma ta’ politika koperti bl-oqsma fokali. L-indikaturi għandhom jiġu identifikati għall-oqsma tal-politika koperti mill-qasam fokali. L-indikaturi għandhom iqisu l-kriterji SMART (specifiċi, li jistgħu jitkejlu fuq perjodu ta’ żmien qasir/medju, li jistgħu jinkisbu, realistiċi u marbuta biż-żmien) u jinkludu livell tal-bidu, mira u terminu ta’ żmien ċar, biex jippermettu paraguni meta jsiru r-reviżjonijiet annwali, ta’ nofs u ta’ l-aħħar tat-terminu.
            L-evalwazzjoni u l-verifika
            Deskrizzjoni ta’ l-evalwazzjonijiet (ta’ nofs it-terminu, finali, ex post) u l-arranġamenti ta’ verifika.
            Il-komunikazzjoni u l-viżibbiltà
            Deskrizzjoni ta’ l-attivitajiet ta’ komunikazzjoni u ta’ viżibbiltà.”